**Profesinio mokymo įstaigos renkami ir UKSIS sistemai pateikiami (įvedami ir tvirtinami) duomenys, 2014 m.**

|  |  |  |
| --- | --- | --- |
| **Nr.** | **Duomenys** | **Pastabos** |
| **1.** | Mokinių[[1]](#footnote-1), savo mokykloje gavusių bent vieną individualią profesinio orientavimo (karjeros) konsultaciją, skaičius | * Duomenys renkami kiekvienąkart mokyklos karjeros specialistui suteikus individualią konsultaciją, teikiami – 1 kartą per metus. * Neįskaičiuojamos konsultacijos internetu ar telefonu. * Tas pats mokinys skaičiuojamas 1 kartą. |
| **2.** | Mokinių, savo mokykloje gavusių bent vieną profesinio orientavimo (karjeros) paslaugą mokinių grupėje, skaičius | * Mokinių grupės tos pačios (žiūr. 1-ojo duomens aprašymą) * Duomenys renkami kiekvienąkart mokykloje suteikus paslaugą mokinių grupėje (skaičiuojant visų profesinio orientavimo komandos narių (karjeros specialistų, mokytojų, grupės kuratorių, konsultantų ir kt.) indėlį), teikiami – 1 kartą per metus. * Profesinio orientavimo (karjeros) paslauga mokinių grupėje – grupinė konsultacija, seminaras, klasės valandėlė, karjeros pamoka ir kt. * Neįskaičiuojamas kitų dalykų dėstymas, kai karjeros kompetencijų ugdymas integruojamas ar natūraliai sutampa su dalykų turiniu. * Neįskaičiuojamos konsultacijos internetu ar telefonu. * Tas pats mokinys skaičiuojamas 1 kartą. |
| **3.** | Mokinių, už mokyklos ribų gavusių profesinio orientavimo (karjeros) paslaugą (-ų), skaičius | * Mokinių grupės tos pačios (žiūr. 1-ojo duomens aprašymą) * Duomenys renkami kiekvienąkart mokiniui arba mokinių grupei nuvykus tobulinti karjeros kompetencijų į kitą įstaigą, jei vizitas suorganizuotas su profesinio orientavimo komandos narių (karjeros specialistų, mokytojų, klasės auklėtojų, konsultantų ir kt.) pagalba, teikiami – 1 kartą per metus. * Profesinio orientavimo (karjeros) paslauga už mokyklos ribų – individuali ar grupinė konsultacija, seminaras, profesijos pristatymas ir kt. Gali būti skaičiuojamas mokinių, vykusių į įmones, darbo centrus, kitas mokymo įstaigas, studijų parodas, atvirų durų dienas, skaičius. * Tas pats mokinys skaičiuojamas 1 kartą. |
| **4.** | Mokinių, rengusių karjeros planą, skaičius | * Mokinių grupės tos pačios (žiūr. 1-ojo duomens aprašymą) * Tas pats mokinys skaičiuojamas 1 kartą. |
| **5.** | Bendras karjeros specialistų skaičius | * Karjeros specialistai – asmenys, kurie “vadovauja ugdymui karjerai, profesiniam informavimui ir profesiniam konsultavimui skirtos ... specialistų grupės darbui, koordinuoja ir vykdo susijusias veiklas“[[2]](#footnote-2) , specialistai, atsakingi “už profesinio orientavimo veiklos koordinavimą mokykloje”[[3]](#footnote-3), taip pat profesinio informavimo konsultantai[[4]](#footnote-4) (profesijos patarėjai[[5]](#footnote-5), socialiniai pedagogai, mokyklų psichologai) |
| **6.** | Moteriškos lyties karjeros specialistų skaičius |  |
| **7.** | Karjeros specialistų, turinčių bakalauro arba magistro (arba jam prilyginamą) kvalifikacinį laipsnį (įgytą baigus bakalauro arba magistrantūros studijų programą, tiesiogiai susijusią su profesiniu orientavimu (ugdymu karjerai), pvz., Karjeros projektavimas, Karjeros edukologija, Ugdymo karjerai pedagogika, Profesijos edukologija, Karjera ir profesinis konsultavimas), skaičius |  |
| **8.** | Karjeros specialistų, turinčių 2 m. ir mažesnę profesinio orientavimo (ugdymo karjerai) darbo patirtį, skaičius | * Profesinio orientavimo (ugdymo karjerai) darbo patirtis – darbo patirtis, kai buvo atliekamos tiesiogiai su profesiniu orientavimu (ugdymu karjerai) susijusios funkcijos, įrašytos pareiginiuose nuostatuose arba priskirtos įstaigos vadovo įsakymu. |
| **9.** | Karjeros specialistų kvalifikacijos tobulinimo akademinių valandų, įrašytų Lietuvos arba užsienio šalies (-ių) neformaliojo švietimo programos (-ų), susijusios (-ų) su profesiniu orientavimu (ugdymu karjerai), baigimo pažymėjime (-uose), skaičius | * Duomenys renkami kiekvienąkart gavus pažymėjimą, už mokslo metus, įskaitant vasaros laikotarpį po mokslo metų, teikiami – 1 kartą per metus. |
| **10.** | Bendras karjeros specialistų etatų skaičius |  |
| **11.** | Bendra profesinio orientavimo (ugdymo karjerai) lėšų suma | * Bendra profesinio orientavimo (ugdymo karjerai) lėšų suma – per praėjusius mokslo metus mokinių profesiniam orientavimui (ugdymui karjerai) panaudotų mokinio krepšelio lėšų, skirtų mokinių pažintinei veiklai ir profesiniam orientavimui, suma (litais). * Duomenys renkami kas mėnesį arba buhalterija suteikia duomenis už mokslo metus, duomenys teikiami 1 kartą per metus. |

1. *Mokinių grupės UKSIS sistemoje:*

   *Visi pagal profesinio mokymo programas besimokantys mokyklos mokiniai (****išskyrus*** *pagal profesinio mokymo programą besimokančius mokinius, kurie* ***stodami turėjo aukštesnį už vidurinį išsilavinimą****).*

   *Pagal profesinio mokymo programą, skirtą asmenims,* ***neturintiems pagrindinio išsilavinimo****, besimokantys mokiniai.*

   *Pagal profesinio mokymo programą, skirtą asmenims,* ***turintiems pagrindinį išsilavinimą ir siekiantiems įgyti tik kvalifikaciją****, besimokantys mokiniai.*

   *Pagal profesinio mokymo programą, skirtą asmenims,* ***turintiems pagrindinį išsilavinimą ir siekiantiems kartu su kvalifikacija įgyti ir vidurinį išsilavinimą****, besimokantys mokiniai.*

   *Pagal profesinio mokymo programą, skirtą asmenims,* ***turintiems vidurinį išsilavinimą****, besimokantys mokiniai.* [↑](#footnote-ref-1)
2. Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. liepos 4 d. įsakymas Nr. V-1090/A1-314 „Dėl Profesinio orientavimo vykdymo tvarkos aprašo patvirtinimo” (Žin., 2012, Nr. 82-4284). [↑](#footnote-ref-2)
3. Lietuvos Respublikos švietimo ir mokslo ministro 2011 m. liepos 21 d. įsakymas Nr. V-1392 „Dėl Lietuvos Respublikos švietimo ir mokslo ministro 2006 m. birželio 30 d. įsakymo Nr. ISAK-1387 „Dėl vidurinio ugdymo programos aprašo patvirtinimo“ pakeitimo“ (Žin., 2011, Nr. 97-4599). [↑](#footnote-ref-3)
4. 2007 m. kovo 13 d. įsakymas Nr. ISAK-362 „Dėl profesinio informavimo standarto patvirtinimo“ (Žin., 2007, Nr. 32-1169). [↑](#footnote-ref-4)
5. 2007 m. kovo 13 d. įsakymas Nr. ISAK-362 „Dėl profesinio informavimo standarto patvirtinimo“ (Žin., 2007, Nr. 32-1169), Lietuvos Respublikos švietimo ir mokslo ministro 2007 m. balandžio 4 d. įsakymas Nr. 605 „Dėl mokinių profesiniam konsultavimui skirtų lėšų naudojimo metodinių rekomendacijų patvirtinimo“ (Žin., 2007, Nr. 41-1551), Lietuvos Respublikos švietimo ir mokslo ministro 2010 m. rugpjūčio 24 d. įsakymas Nr. V-1418 “Dėl Lietuvos Respublikos švietimo ir mokslo ministro 2003 m. spalio 9 d. įsakymo Nr. ĮSAK-1407 „Dėl pareigybių, kurias atliekant darbas yra laikomas pedagoginiu, sąrašo patvirtinimo“ papildymo (Žin., 2010, Nr. 101-5231) [↑](#footnote-ref-5)